Trelis/gawiki huggingface dataset:
Sorare. Cluiche peil fantaisíochta domhanda is ea Sorare; is féidir leat do scothfhoireann féin a chur le chéile trí imreoirí a cheannach agus a dhíol, agus an fhoireann a bhainistiú, le cártaí digiteacha, ceadúnaithe go hoifigiúil.
Cluiche.
Tá comhaontuithe ceadúnúcháin sínithe ag Sorare le beagnach 80 club peil timpeall an domhain, ó bhí Iúil 2020. 
Tá na cártaí á reáchtáil ar líonra blocshlabhra, bunaithe ar Ethereum. Tá na cártaí seo sainithe ina gceann is ina gceann le huimhreacha srathacha a bhaineann le húinéir ar leith. Mar sin, tá gach cárta uathúil ag gach úinéir agus níl siad idirmhalartach, Tá an luach margaidh, an praghas ag a dtrádálann ceannaitheoirí agus díoltóirí na cártaí, athraitheach. Tá an praghas ag a dtrádálann ceannaitheoirí agus díoltóirí a gcuid sócmhainní, .
Cogadh Chomharbas na hOstaire. Cogadh Eorpach ab ea Cogadh Chomharbas na hOstaire (Ghearmáinis: "Österreichischer Erbfolgekrieg") a troideadh idir 1740 agus 1748. I measc na gcoimhlintí nasctha leis, bhí Cogadh an Rí Seoirse, Cogadh an tSuíocháin, an Chéad Chogadh Carnatach, chomh maith leis an Chéad Chogadh agus an Dara Cogadh Siléiseach. Ba é an cogadh Eorpach deireanach é a bhí á thiomáint go príomha ag iomaíocht thraidisiúnta Bhúrbónach-Habsburg, agus marcáilte sé éirigh aníos na Prúise mar mhórchumhacht.
Cúlra.
An cúinse a bhí leis ná an cheart a bhí ag Maria Theresa dul i gcomharbacht ar a hathair, an tImpire Séarlus mar rialtóir ar an Mhonarcacht Hapsburgach, ach bhí sé á thiomáint ag iomaíocht leanúnach idir Cumhachtaí Móra na hEorpa. 
Thapaigh an Fhrainc, an Phrúis agus an Bhaváir an deis seo le dúshlán a thabhairt do chumhacht Habsburg, agus thacaigh an Bhreatain, Poblacht na hÍsiltíre, agus Hannover, ar a dtugtar na Comhghuaillithe Pragmatacha le chéile, agus thacaigh siad le Maria Theresa. 
De réir mar a leathnaigh an choimhlint, bhí an Spáinn, an tSairdín, an tSacsain, an tSualainn agus an Rúis i measc rannpháirtithe eile.
An cogadh.
Troideadh an cogadh go phríomha thar ceithre láthair chogaidh: Lár na hEorpa, Ísiltír na hOstaire, an Iodáil, agus sna farraigí. 
Ghlac an Phrúis seilbh ar an tSiléis i 1740, ansin ruaig sí iarrachtaí na hOstaire chun í a fháil ar ais, agus idir 1745 agus 1748, chloígh an Fhrainc an chuid is mó d’Ísiltír na hOstaire.
In áit éigin eile, fuair an Ostair agus an tSairdín an lámh in uachtar ar iarrachtaí na Spáinne críocha i dTuaisceart na hIodáile a fháil ar ais.
Faoi 1747, bhí imshuí chabhlach na Breataine ag déanamh an-dochar ar thrádáil na Fraince.
Iarmhairtí.
Léirigh Conradh Aix-la-Chapelle (1748) tríd an staid mar a bhí i réim i 1740 a athbhunú. Cé gur admhaíodh Maria Theresa mar oidhre ​​a hathar, níor mheas sí seo mar lamháltas de chineál ar bith, agus chaill sí an tSiléis don Phrúis. 
Tharraing Louis XV na Fraince as na Tíortha faoi Thoinn, in ainneoin an chogaidh a bheith beagnach féimheach ar an stát, rud a chuir díomá ar uaisle agus daonra na Fraince. D’fhág sé saincheisteanna coilíneacha tábhachtacha gan réiteach i Meiriceá agus sa Chianoirthear, a thabharfadh chun cinn arís i 1756.
Ghoill ról na Breataine, a chuir iallach uirthi an tSiléis a ghéilleadh, go mór ar Mharia Theresa, rud a bhí rún daingean aici a fháil ar ais, agus léirigh an cogadh leochaileacht Hannover, an chríoch Ghearmánach a bhí i seilbh Seoirse II. 
Ba é an toradh a bhí air seo ná an an t-athrú dearcaidh ar a dtugtar an Réabhlóid Taidhleoireachta, inar ailínigh an Ostair í féin leis an bhFrainc, ag marcáil deireadh a n-naimhdeas a bhí ann leis na céadta bliain, agus rinne an Phrúis comhghuaillíocht leis an an Bhreatain. Throidfeadh na comhghuaillíochtaí nua seo Cogadh na Seacht mBliana 1756 go 1763.
Dearbhú Chaireo maidir le Cearta an Duine in Ioslam. Ar an 5 Lúnasa 1990, ghlac an Eagraíocht um Chomhar Ioslamach (Eagraíocht na Comhdhála Ioslamaí roimhe seo) le Dearbhú Chaireo maidir le Cearta an Duine in Ioslam.
Acht Talamh-Cheannaigh, 1885-1891.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1086626&lt;/parentid&gt;
 &lt;timestamp&gt;2022-08-23T06:19:01Z&lt;/timestamp&gt;
 &lt;contributor&gt;
 &lt;username&gt;Alison&lt;/username&gt;
 &lt;/contributor&gt;
 &lt;comment&gt;++&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Ar an 5 Lúnasa 1891, rith Parlaimint Shasana an tAcht Talamh-Cheannaigh, 1891, nó acht chun talamh a cheannach in Éirinn.  Tugadh an "tAcht Ashbourne" air i 1885 (Edward Gibson, Barún Ashbourne Seansailéir an Státchiste). 
Chuir ciste stát na Breataine caipiteal ar fáil (£5 milliún) chun go bhféadfadh na feirmeoirí tionóntacha in Éirinn a dtalamh féin a cheannach. Bhunaigh Rialtas na Breataine Bord na gCeantar gCúng chun iasachtaí a bhainistiú.
Círéibeacha coinscríobh Cathair Nua-Eabhrac. Tharla círéibeacha i Manhattan íochtarach, Nua-Eabhrac, idir 13-16 Iúil 1863. Bhí faitíos ar na mílte daoine óga go mbeadh coinscríobh i ndán dóibh..
Naomh Crónán Mochua. Bhunaigh Naomh Crónán nó Naomh Mochua (nó Mo Chua) (570 - 30 Márta 630 nó 637). mainistir i mBalla, Maigh Eo (tá clogtheach i bhfoirm túir gar do lár an bhaile fós).
Ceiliúrtar a lá féile ar an 30 Márta nó ar an 6 Lúnasa. 
Tionchar.
Luaitear Naomh Mochua le Cluain Dolcáin, Baile Átha Claith, go minic. Meastar go raibh sé lonnaithe i gCluain Dolcáin ar feadh tamaill. Timpeall na bliana 600, chuir sé mainistir ar bun a bhí suite san áit ina bhfuil Eaglais Naomh Eoin lonnaithe inniu, le móta mór cosanta timpeall air.
Tá rian an naoimh fós le brath sa cheantar inniu agus ainmníodh an t-ionad cultúrtha, Áras Chrónáin, mar aon leis an scoil, Scoil Chrónáin, in ómós don naomh seo.
Fabrice Tiozzo. Dornálaí Francach, a bhí ina churadh trom-mheáchan éadrom, ab ea Fabrice Tiozzo, a rugadh ar 8 Bealtaine, 1969 i Saint-Denis, an Fhrainc.
Montell Griffin. Dornálaí Meiriceánach, a bhí ina churadh trom-mheáchan éadrom, is ea Montell Julian Griffin, a rugadh ar 6 Meitheamh, 1970 i Chicago, Illinois.
Joe Jackson. Amhránaí Sasanach is ea David Ian "Joe" Jackson a rugadh ar an 11 Lúnasa 1954 i mBurton upon Trent. Staffordshire.
Johnny Mathis. Amhránaí Meiriceánach is ea John Royce Mathis a rugadh ar an 30 Meán Fómhair, 1935 i nGilmer, Texas.
Moby. Amhránaí Meiriceánach is ea Moby a rugadh Richard Melville Hall ar an 11 Meán Fómhair, 1965 i Harlem, Nua-Eabhrac. Deir sé gur de shliocht Herman Melville, údar an leabhair "Moby Dick", é féin.
BBC Radio Wales. Is stáisiún raidió é BBC Radio Wales. Is cuid de BBC Wales é agus craolann sé i mBéarla. Craoltar BBC World Service san oíche ar an stáisiún.
BBC Radio Cymru. Is stáisiún raidió é BBC Radio Cymru. Is cuid de BBC Wales é agus craolann sé sa mBreatnais. Craoltar BBC Radio Five san oíche ar an stáisiún.
BBC Cymru Wales. Is é BBC Cymru Wales an craoltóir náisiúnta don mBreatain Bheag. Tá sé suite i gCaerdydd.
Gàidhlig meán na mara. Is é Gàidhlig meán na mara an t-ainm a thugtar ar an gcanúint nua lárnach agus tras-réigiúnach de Ghaeilge na hAlban. Tá sí bunaithe ar na príomhchanúintí a mhaireann go fóill. Tá ainmneacha eile uirthi ag daoine i mBéarla nó i nGaeilge na hAlban leis, "Mid-Minch Gaelic", "Standard Hebridean", "BBC Gaelic", "Gàidhlig bhun-tomhasach" "(Standard Gaelic)" nó "Gàidhlig Mheasgaichte" "(Measctha)", 
Tá an chuid is mó de na canúintí a chuireann léi in Iarthuaisceart Ghaeltacht na hAlban agus na nOileán, chomh maith le Ros Aniar, na hOileáin Siar agus an t-Eilean Sgitheanach. Ós rud é go labhraítear na canúintí seo ar imeall an Cuan Sgíth, is é "Gàidhlig meadhan na mara" a thugtar uirthi. 
Cosúil le cothromú canúna go ginearálta, tá a lán fachtóirí i gceist leis an gcás seo, mar shampla fás na meán Gaelach (mar shampla BBC Radio nan Gàidheal agus BBC Alba), "Foghlaim trí Mheán na Gàidhlig", meath na gcanúintí (m.sh. i gCataibh nó i bPeairt) agus gluaiseacht na nGael go dtí na cathracha ina mbuaileann daoine le canúintí eile. 
Foghlaim trí mheán Ghaeilge na hAlban.
De réir taighde, tá canúintí na múinteoirí ag baint go háirithe leis an gcothromú seo. I mbunscoileanna ar fud na hAlban, is í Gáidhlig Leòdhais atá ag an gcuid is mó (25%), deir 21% nach bhfuil canúint ar leith acu, labhraíonn 17.5% Gàidhlig Uibhist a Deas, 9% Gàidhlig an Eilein Sgitheanaigh agus tá timpeall 8% ag Barraigh, na Hearadh agus Uibhist a Tuath. 
Tá “blas Ghlaschú” ag mic léinn Sgoil Ghàidhlig Ghlaschu, a scríobh Dr. Claire Nance. Tá tionchar ag Béarla Ghlaschú ar an gcanúint seo; tá tuin chainte Béarla air agus níl ach trí chonsan srónacha (fuaimeanna "n," "l," agus "r") ann. Tá trí fhuaim “n”, trí nó ceithre “l”, agus trí fhuaim “r” ag cainteoirí dúchais Gaeilge na hAlban go ginearálta.
Margadh Airgeadaíochta Idirnáisiúnta. Lármhargadh ceantála i Chicago is ea an Margadh Airgeadaíochta Idirnáisiúnta (International Monetary Market), áit a ndíoltar agus a gceannaítear airgeadraí agus conarthaí todhchaíochtaí airgeadais. Cuid de Mhalartán Marsantach Chicago is ea é inniu.
Malartán Marsantach Chicago. Lármhargadh ceantála i Chicago is ea an Malartán Marsantach Chicago (Chicago Mercantile Exchange), áit a ndíoltar agus a gceannaítear airgeadraí agus conarthaí todhchaíochtaí airgeadais.
Rogha (airgeadas). Tugann rogha an ceart (nach oibleagáid é) ar shócmhainní airgeadais a cheannach nó a dhíol ar phraghas seasta taobh istigh de thréimhse shonraithe ama.
Téarmaí.
Conradh rogha
Ceart ar mhéid sonraithe de shócmhainn shonraithe a cheannach nó a dhíol ar phraghas seasta ar nó roimh dháta áirithe.
Geallaí rogha
An duine a dhíolann nó a thugann rogha mar mhalairt ar phréimh agus a bhfuil oibleagáid air gníomhú má fheidhmíonn sealbhóir na rogha a cheart faoin gconradh rogha.
Rogha as an airgead
Rogha nach bhfuil maith ar bith ann as féin.
Rogha ag an airgead
Rogha le praghas ceangail atá cothrom le margadhphraghas reatha na bunsócmhainne.
Srathair (straddle)
Rogha comhcheangail de dhíol agus ceannach leis an bpraghas feidhme agus an dáta éaga céanna.
Rogha Mheiriceánach
Rogha is féidir a fheidhmiú am ar bith roimh éag an chonartha.
Rogha Áiseach
Rogha ar phraghsanna airgeadra nó tráchtearraí a chúitíonn an difríocht idir praghas ceangail na rogha agus meánphraghas na bunrogha.
Rogha Eorpach
Rogha nach féidir a fheidhmiú ach ar a dháta éaga amháin.
Rogha intrádála
Conradh is féidir a dhíol ar aghaidh le daoine lasmuigh trí dhéantóirí margaidh ar phraghas a athraíonn de réir an choibhneasa atá idir bunphraghas an chonartha agus an ghluaiseacht i mbunphraghas na scaire thar an tréimhse.
Roghán
In ionad iad a dhíol ar an malartán, is amhlaidh a thairgeann institiúidí iad (cosúil le roghanna airgeadraí).
Saghsanna.
Rogha ar cheannach
An ceart ar líon scaireanna sócmhainní a cheannach, ar phraghas luaite, taobh istigh d'am sonraithe.
Rogha ar dhíol
Ceart ar líon sonraithe sócmhainní a dhíol ar phraghas luaite ag nó roimh am sonraithe.
Réamhrogha
Réamhchonradh malairte le dáta inathraithe in ionad dáta seasta aibíochta.
Rogha ar thodhchaíochtaí
Tugann rogha ar thodhchaíochtaí nó conradh rogha ar thodhchaíochtaí an ceart don cheannaitheoir conradh todhchaíochtaí sonraithe a dhíol nó a cheannach ar phraghas feidhmithe ar leith trí éag chonartha (ar phraghas sonraithe roimh dháta éaga sonraithe).
Caidhp-rogha
Rogha caidhp rátá úis (de ghnáth) a cheannach nó a dhíol agus é de cheart ag (ach gan oibleagáid a bheith ar) an sealbhóir caidhp a cheannach nó a dhíol le ráta ceangail aontaithe ar (más den stíl Eorpach é) nó roimh (stíl Mheiriceánach) dáta tugtha i gcoinne préimh shonraithe.
Rogha mheánráta
Rogha ar phraghsanna airgeadra nó tráchtearraí a chúitíonn an difríocht idir praghas ceangail na rogha agus meánphraghas na bunrogha.
Rogha ar cheannach sladmhargaidh
Bíonn céadrogha ag an léasaí an tsócmhainn a cheannach ar phraghas níos ísle ná a luach margaidh cóir nuair a éagann an léas.
Rogha ar airgeadra a dhíol
An ceart chun airgeadra áirithe a dhíol ar phraghas sonraithe laistigh de thréimhse ama sonraithe.
Nóta rogha ar airgead innéacsaithe
Eisiúint ag ráta seasta a iompraíonn cúpón atá cuid mhaith níos airde ná mar is gnáth.
Pat Benatar. Amhránaí Meiriceánach is ea Pat Benatar a rugadh Patricia Andrzejewski ar an 10 Eanáir, 1953 i nGreenpoint, Brooklyn.
Graciano Rocchigiani. Dornálaí Gearmánach, a bhí ina churadh trom-mheáchan éadrom, ab ea Graciano Rocchigiani, a rugadh ar 29 Nollaig 1963 i nDuisburg, an Réin Thuaidh-Viostfáil agus a fuair bás ar an 1 Deireadh Fómhair 2018.
Antonio Tarver. Dornálaí Meiriceánach, a bhí ina churadh trom-mheáchan éadrom, is ea Antonio Tarver, a rugadh ar 21 Samhain, 1968 in Orlando, Florida.
Narmar. Faró Éigipteach ab ea Narmar 3273 r. Chr. – 2987 r. Chr).
Ríshliocht Ming. Ba é ríshliocht Ming a bhí ag rialú na Síne sna blianta 1368-1644 AD. Ba iad Nanjing agus Béising príomhchathracha na Ming.
Stair.
Tháinig na Ming i ndiaidh na Yuan. Ríshliocht Mongólach ba ea na Yuan, a bhí ag rialú na Síne ó 1271 go 1368, rud a chur olc ar na Sínigh. Bhí géarchéim eacnamaíochta ar siúl, agus thosaigh éirí amach sa bhliain 1351. 
Fuair duine de thaoisigh na Síneach, Zhu Yuanzhang, an lámh ab fhearr ar na taoisigh eile agus ar na Yuan. Ghabh sé Béising agus bhunaigh sé ríshliocht Ming.
Bord Trádála Chicago. Lármhargadh ceantála i Chicago is ea an Bord Trádála Chicago (Chicago Board of Trade nó CBOT), áit a ndíoltar agus a gceannaítear airgeadraí agus conarthaí todhchaíochtaí airgeadais.
Uí Thoirtre. Dream agus fo-ríocht na Oiriall ba ea Uí Thoitre (Sean-Ghaeilge Uí Tuirtri), ainmnithe as a sinsear eapainmneach, "Fiachu Tuirtri" mac Colla Uais 
Go luath sa chéad mhíle aois, bhíodh na tailte Uí Thoitre mar chuid de ríocht na gCruithne san Ulaid. Tar éis choncas na Trí Cholla, shín siad ón Abhainn Mhór taobh ó dheas de Dhún Geanainn go dtí an Bior (Abhainn na Scríne an lae inniu), suite taobh o thuaidh den Tobar Mór.
Tháinig an chlann "Uí Fhloinn" i gceannas in Uí Thoirtre, agus a mbunáit acu i gcrannóg lasmuigh den tsráidbhaile Dhíseart Mhártain an lae inniu. Nuair a cruthaíodh an bharúntacht sa cheantar, ainmníodh í as loch na crannóige Loch Inse Uí Fhloinn. Na céadta bliain i gcéin, phós bean éigin Uí Fhloinn le Seán Mór Ó hÁgáin, a raibh aige tráth Caisleán an Chaill Mhóir i bparóiste Chill Chruithneacháin sa bharúntacht i seilbh aige, agus chuaigh sé go "Lough Insholin" mar áit chónaithe.
Le leathadh Chineál Eoghain sna hOirialla isteach, tháinig críocha Uí Thoirtre taobh thiar den Bhanna i gceannas Thír Eoghain. Faoin 1350í, bhí Uí Néill Chlann Aodha Bhuí seasta sa bhearna chumhachta fágtha tar éis chliseadh Iarlacht na nUladh, agus thit na tailte go léir Uí Thoirtre faoina gceannas.
Donnchadh Ó Cearbhaill. Rí Oiriall ba ea Donnchadh Ó Cearbhaill (Meán-Ghaeilge Donnchad Ua Cerbaill, fl. 1130í – 1168. Leasdheartháir Thiarnáin Uí Ruairc, rí Bhréifne, ba ea é.
Thug Ó Cearbhaill tacaíocht don ghluaiseacht leasaithe reiligiúnaigh den 11ú haois. Dlúthchomrádaí ba ea é le Naomh Maolmhaodhóg, agus bhunaigh siad le chéile an Mhainistir Mhór, an chéad mhinistir Chistéirseach tógtha in Éirinn. Ba eisean a bhí taobh thiar de bhunuithe déanta ag an ord Arrouaisiach i mBaile Lú, Mainistir an Chnoic agus Tearmann Feichín. 
Bhí ról lárnach ag Donnchadh, agus Muircheartach Mac Lochlainn, Ardrí na hÉireann, á dhíbirt, óir go ndearna sé mac altrama Donnchadha, Eochaidh Mac Duinn Sléibhe, rí Ulad, a dhalladh sa bhliain 1166, in ainneoin mhíonna. I ndiaidh sin, rinne sé rí Thír Eoghain d'Aodh an Macaomh Tóinleasc.
Polaiteoir den scoth ba ea Ó Cearbhaill, ar chéim aige idir áitiúil agus réigiúnach. Lena bhunuithe reiligiúnacha, cheangal sé a leas féin le leas an ghluaiseacht chreidimh, rud a chuidigh a choncais a neartú. Agus na suíomhanna creidimh scartha óna taoisigh áitiúla, chur sé cosc lena n-úsáid mar ionaid fhreasúra, agus chruthaigh sé leas bunaithe go gcoinneodh na hoird chreidimh an status quo.
Le linn an tréimhse neamhsheasmhachta darb ainm "Ardrí go bhfreasúra", bhí Ó Cearbhaill in ann a riocht a mhéadú. Ón am Shionad Ráth Bhreasail sa bhliain 1111 go dtí na 1130í, agus Cineál Fhearadhaigh Theas, dream cumhachtach den Cineál Eoghain á bhrú i ngleann Chlochair, bhog sé lárionad a chuid cumhachta ó dheas laistigh d'Oirialla. Bhí ar a chumas fo-ríocht na nUlad, Conaille Muirtheimhne, maraon le fo-ríocht na Mí, Chiannachta Fhir Arda, a thógaint faoina cheannas. Bhunaigh sé a bhunáit i bhFearnaigh. 
Dála na n-athruithe seo, aistríodh Contae Lú ó Ard-Deoise Ard Mhacha go Deoise Chlochair le 50 bliain idir c. 1140 go c. 1190. Le linn na tréimhse sin, ghlaoití Easpag Chlochair ('Easpag Oiriall' go minic sna hannála) ar Easpag Lú. Tar éis na bliana 1193 nuair a aistríodh Contae Lú ar ais go hArd Mhacha, cuireadh an teideal Easpag Chlochair i réim arís. Faoin am sin, bhí an ruaig curtha ar Uíbh Chearbhaill agus bhuaigh na Normannaigh Contae Lú.
Donnchad Ua Cerbaill.  &lt;ns&gt;0&lt;/ns&gt;
 &lt;revision&gt;
 &lt;timestamp&gt;2020-08-09T15:11:14Z&lt;/timestamp&gt;
 &lt;contributor&gt;
 &lt;username&gt;Marcas.oduinn&lt;/username&gt;
 &lt;/contributor&gt;
 &lt;comment&gt;Bhog Marcas.oduinn an leathanach Donnchad Ua Cerbaill go Donnchadh Ó Cearbhaill: Leagan NuaGhaeilge&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Naomh Féilim. Mhair Naomh Féilim (nó Feidhlimidh srl nó Felim nó fiú Phelime i mBéarla) sa séú haois agus gur bhain sé le Bréifne.
I dtús a bheatha chrábhaidh, chuaigh sé chun cónaithe san iargúltacht mar dhíthreabhach in aice le Cill Mhór i gContae an Chabháin. Níos faide anonn, bhunaigh sé mainistir i gCill Mhór agus rinneadh éarlamh dheoise Chille Móire de.
Ceiliúrtar a lá féile ar an 9 Lúnasa.
Ardeaglais Naomh Pádraig is Naomh Féilim. Is ionad easpag na Cille Móire í Ardeaglais Naomh Pádraig is Naomh Féilim sa Chabhán.
Críochnaíodh an Ardeaglais sa bhliain 1942. Bunaíodh í ar chruth baislice Rómhánaí. Is de mharmar Gaelach, glas is bándearg, an altóir ard agus tá saothar George Collie (1904-1975) le breathnú i dTuras na Croise agus sa mhúrmhaisiú taobh thiar den altóir.
Mike Schmitz. Is sagart Caitliceach Rómhánach Meiriceánach é Michael Schmitz.
Tomasz Adamek. Dornálaí Polannach, a bhí ina churadh trom-mheáchan éadrom, is ea Tomasz "Tomek" Adamek, a rugadh ar 1 Nollaig 1976 i Żywiec, an Pholainn.
Dúnmharú Michael Brown.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1192586&lt;/parentid&gt;
 &lt;timestamp&gt;2023-12-22T14:14:24Z&lt;/timestamp&gt;
 &lt;contributor&gt;
 &lt;username&gt;Kevin Scannell&lt;/username&gt;
 &lt;/contributor&gt;
 &lt;minor /&gt;
 &lt;comment&gt;https://www.teanglann.ie/ga/gram/l%c3%a1mhach&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Ar 9 Lúnasa 2014, lámhach Darren Wilson, póilín geal, Michael Brown Jr., fear gorm a bhí 18 mbliana d’aois, i gcathair Ferguson, Missouri, bruachbhaile de chuid St. Louis, Stát Aontaithe Mheiriceá., 
Bhí Brown in éineacht lena chara, Dorian Johnson, a bhí 22 bliain d’aois. Dúirt Wilson go raibh sé ina shuí ina fheithicil agus Brown taobh amuigh, agus gur labhair siad lena chéile, agus ansin gur ionsaigh Brown é chun a ghunna a bhaint de. 
Lámhachadh Brown dhá uair nuair a bhí Wilson fós ina scuadcharr agus lámhachadh Brown sé huaire nuair a bhí Wilson amuigh.
Trófasóit. Is éard is trófasóit ann (Gréigis: "τροφή", “beathú” + "ζῷον", “ainmhí”) ná an chéim bheathaithe ghníomhachtaithe, i saolré prótasón áirithe, amhail "Plasmodium falciparum" (údar na maláire), agus iad siúd sa ghrúpa "Giardia". (Is é a mhalairt de staid trófasóite ná staid na ciste le ballaí tiubha). 
Céimeanna saolré.
Taispeántar céimeanna na trófasóite agus na ciste i saolré "Balantidium coli", an speiceas ailbheolach ar chúis leis an mbalantidiáise é.
Ollscoil Pittsburgh. Ollscoil thaighde atá ceangailte le Stát Pennsylvania is ea Ollscoil Pittsburgh nó "Pitt", mar a thugtar uirthi go coitianta. Tá an scoil suite in Oakland, comharsanacht de chuid Pittsburgh, in iarthar an stáit úd. Acadamh Phittsburgh a tugadh ar an scoil i ndiaidh a bunaithe sa bhliain 1787 in iargúl Mheiriceá ar an teorainn idir an cine geal agus na Bundúchasaigh. Ollscoil Iarthar Phennsylvania (Western University of Pennsylvania) a tugadh uirthi ón bhliain 1819 go 1908, nuair a fuair an scoil an t-ainm atá uirthi inniu. Institiúid léinn phríobháideach í go dtí an bhliain 1966.
Aithnítear Ollscoil Pittsburgh go minic as feabhas an taighde agus as caighdeán shaol na mac léinn atá ann. Tá clú freisin ar an ollscoil as a gcuid cláracha spórt. Éiríonn le foirne spórt Pitt go rialta ar leibhéal náisiúnta. Tá campas 132 acra (0.53 km²) ag an ollscoil. Tá 4,686 duine ar an fhoireann acadúil sa scoil agus tá 28,328 mac léinn ag déanamh staidéir ann (18,031 fochéimí agus 10,297 iarchéimí). Bhí ról lárnach ag Ollscoil Pittsburgh i bhforbairt an vacsaín polaimiailítis.
Geelong. Is cathair í Geelong (fuaimniú: /dʒəˈlɒŋ/) atá suite ar Bhá Corio agus an Abhainn Barwon, i stát Victoria, an Astráil. Is í an dara cathair is mó sa stát í.
Stair.
Bhí an tréibh Bundúchasach Wathaurong ina gcónaí i Geelong agus an Leithinis Bellarine ar dtús. Ba é Lt. John Murray, ceannaire an bháid "Lady Nelson", an chéad Eorpach a shroich an ceantar, rud a tharla sa bhliain 1802. Bunaíodh coilíneacht ar chósta Bá Sullivan, ar an taobh eile de Bá Port Phillip sa bhliain 1803, (theip air sa bhliain dár gcionn). D’éalaigh William Buckley ón phríosún, agus d’fhan sé le na Wathaurong ar Leithinis Bellarine ar feadh 32 bhliain ina dhiaidh sin.
Bunaíodh an baile sa bhliain 1838. Fuarthas ór i mBallarat in aice láimhe, sa bhliain 1851, agus mhéadaigh an baile dá bharr sin; bhí 23,000 daoine ina gcónaí i Geelong sa bhliain 1855.
Méain.
An nuachtán is sine sa tír is ea "The Geelong Advertiser", a bunaíodh sa bhliain 1840. Cuirtear an "Geelong Independent" (saor in aisce), agus an "Geelong News" i gcló chomh maith. Tá seirbhís theilifís saor in aisce ar fail i gceantar Geelong, a chraoltar ó Melbourne. 
Oideachas.
Méanscoileanna: Coláiste Naomh Seosamh (‘St. Joseph’s College’ i mBéarla), Coláiste Clonard, Coláiste an Croí Naofa (‘Sacred Heart College’), An Coláiste Geelong, Scoil Ghramadach Geelong.
Spórt.
Peil Astrálach – Geelong Cats.
Bá Corio. Ceann de roinnt bánna sa thiar theas Port Phillip is ea Bá Corio, ina bhfuil cathair Geelong suite. Tugtar ‘Corio’ ar an bruachbhaile in aice láimhe.
Ainm.
Nuair a shroich Hamilton Hume agus William Hovell sa bhá sa bhliain 1824, bhuail siad leis na Wathaurong a thug "Jillong" ar an bhá, agus "Corayo" ar an thalamh in aice leis. Áfach, mhalartaíodh an dá ainm Bhundúchasach sa 1830í, nuair a rinneadh an chéad suirbhé ar an talamh. D’aistrigh an dá ainm go ‘Geelong’ agus ‘Corio’ i mBéarla.
Loingseoireacht.
Tá Port Geelong suite ar chladach Bhá Corio, an 6ú port is mó san Astráil.
Abhainn Barwon. Abhainn in Victoria, an Astráil, is ea Abhainn Barwon. Tosaíonn an abhainn sa Sliabhraon Otways, téann a cúrsa trí Winchelsea agus trí Chathair Geelong (an áit a bhuaileann sí leis an Abhainn Moorabool), agus téann sí isteach sa mhuir ag Cinn Barwon ar Leithinis Bellarine. Tá an Barwon 160km ar fad.
Leithinis Bellarine. Leithinis atá suite siar ó dheas ó Melbourne i Victoria na hAstráile is ea Leithinis Bellarine; tá Bá Port Phillip, Bá Corio agus Caolas Bass ina timpeall. Scarann an leithinis, in éineacht le Leithinis Mornington, Bá Port Phillip agus Caolas Bass. Bhí daoine Bundúchasacha ón treibh Wathaurong ina gcónaí ar an leithinis ar dtús, roimh theacht na nEorpach go luath sa naoú haois déag. Sa lá atá inniu ann, tá thart ar 55,000 duine ina gcónaí ar Leithinis Bellarine.